Nafarroako Parlamentuko Mahaiak, 2018ko maiatzaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako galdera, “kanpoko denbora” proiektuaren balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 7an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Nafarroako Foru Komunitateko hiru udalek –zehazki, Noaingoak, Erriberrikoak eta Antsoaingoak– lankidetza-hitzarmenak sinatu berri dituzte Hezkuntza Departamentuarekin, herri horietako ikastetxeak “Kanpoko denbora” proiektuan sartzeko. Jada udal asko dira proiektu horretan –zeinak ikasleei, gelatik bota beharrean, gizarte-lanak eginarazten baitizkie– sartu direnak.

Kontuan hartuta gizarte eta hezkuntza esparruetan garrantzi handia duen proiektu bat dela eta zeharkako izaera duela –izan ere, hainbat erakunde daude proiektuan inplikatuta, eta horien barruan, hainbat arlo edo departamentu–, talde parlamentario honek honako hau jakin nahi du:

Hezkuntza Departamentuak zer balorazio egiten du “Kanpoko denbora” proiektua dela-eta, proiektuaren emaitzei eta proiektuan sartuta dauden entitateen parte-hartzeari eta inplikazioari dagokienez?

Iruñean, 2018ko maiatzaren 3an

Foru parlamentaria: Miren Aranoa Astigarraga